title: 2013/582/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho inovačného a technologického inštitútu za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho inovačného a technologického inštitútu za rozpočtový rok 2011

text:
               16.11.2013

               SK

               Úradný vestník Európskej únie

               L 308/248

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskeho inovačného a technologického inštitútu za rozpočtový rok 2011
   (2013/582/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inovačného a technologického inštitútu za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho inovačného a technologického inštitútu za rozpočtový rok 2011 spolu s odpoveďami inštitútu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie (3), a zrušení nariadenia Rady (ES, Euratom) č. 1605/2002, a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (4), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0108/2013),

               1.

               udeľuje riaditeľovi Európskeho inovačného a technologického inštitútu absolutórium za plnenie rozpočtu inštitútu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho inovačného a technologického inštitútu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 110.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 97, 9.4.2008, s. 1.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho inovačného a technologického inštitútu za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho inovačného a technologického inštitútu za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho inovačného a technologického inštitútu za rozpočtový rok 2011 spolu s odpoveďami inštitútu (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (4), a najmä na jeho článok 21,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0108/2013),

                  A.

                  keďže Dvor audítorov vyhlásil, že získal primeranú istotu o tom, že ročná účtovná závierka Európskeho inovačného a technologického inštitútu (ďalej len „inštitút“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže inštitút, ktorý sídli v Budapešti, bol zriadený na základe nariadenia Európskeho parlamentu a Rady (ES) č. 294/2008;

                  C.

                  keďže Komisia udelila inštitútu finančnú nezávislosť 8. júna 2011;

                  D.

                  keďže rok 2011 bol prvým rokom, za ktorý Dvor audítorov zverejnil správu o ročnej účtovnej závierke inštitútu; keďže audit sa vzťahoval na obdobie od 8. júna do 31. decembra 2011;

                  E.

                  keďže celkový rozpočet inštitútu na rok 2011 bol 64 294 640 EUR;

                  F.

                  keďže granty predstavujú približne 90 % rozpočtu inštitútu a ich dosah na plnenie rozpočtu je preto výrazný; keďže granty pre znalostné a inovačné spoločenstvá predstavovali 56 847 080 EUR;

                  G.

                  keďže v súlade s nariadením o zriadení inštitútu bol rozpočet inštitútu na rok 2011 financovaný z dotácie poskytnutej Úniou, príspevku poskytnutého krajinami Európskeho združenia voľného obchodu a príspevku poskytnutého hostiteľským členským štátom;

                  H.

                  keďže inštitút podpísal 23. marca 2010 hostiteľskú dohodu s vládou Maďarskej republiky;

                  I.

                  keďže na konci roka 2011 inštitút zaznamenal záporný výsledok rozpočtového hospodárenia vo výške 1 824 955,81 EUR (6); keďže inštitút uznáva, že výsledok rozpočtového hospodárenia je podmienené aktívum; keďže podľa usmernení, ktoré vydali účtovné útvary Komisie, by nemal byť záporný výsledok rozpočtového hospodárenia zaznamenaný ako pohľadávka voči Komisii, pretože prenesené prostriedky sú obvykle čiastočne zrušené;

                  J.

                  keďže v rokoch 2010 a 2011 inštitút a jeho partnerské generálne riaditeľstvo (GR pre vzdelávanie a kultúru) spolupracovali na zavedení vhodných interných štruktúr a postupov s cieľom umožniť inštitútu spravovať finančné prostriedky Únie v súlade so zásadami riadneho finančného hospodárenia a splniť minimálne podmienky pre jeho finančnú nezávislosť; keďže tieto podmienky (7) boli vymedzené tak, aby stanovili:

                              —

                              účinné oddelenie povinností povoľujúceho úradníka od povinností účtovníka,

                              —

                              funkčný účtovný systém, ktorý umožňuje overiť využitie finančných prostriedkov a zohľadniť to v účtovnej závierke Únie,

                              —

                              vhodný postup týkajúci sa platieb v záujme zabezpečenia riadneho finančného hospodárenia s prostriedkami Únie,

                  1.

                  víta správu Dvora audítorov o overení ročnej účtovnej závierky inštitútu za rozpočtový rok 2011;

         Rozpočtové a finančné hospodárenie

                  2.

                  na základe ročnej účtovnej závierky pripomína, že celkový rozpočet inštitútu na rok 2011 bol 64 294 640 EUR;

                  3.

                  na základe ročnej účtovnej závierky konštatuje, že rozpočet inštitútu na obdobie finančnej nezávislosti v roku 2011 (jún – december) bol 9 794 873,70 EUR;

                  4.

                  na základe ročnej účtovnej závierky berie na vedomie, že príspevok Únie na obdobie finančnej nezávislosti predstavoval 8 234 873,70 EUR; okrem toho konštatuje, že tento príspevok zahŕňa sumu 191 433,87 EUR poskytnutú krajinami Európskeho združenia voľného obchodu, ktorú Komisia zhromažďuje a prevádza inštitútu spolu s dotáciou Únie;

                  5.

                  pripomína, že inštitút podpísal 23. marca 2010 hostiteľskú dohodu s vládou Maďarskej republiky; pripomína, že podľa tejto dohody sa hostiteľský členský štát zaväzuje prispieť k nákladom inštitútu na zamestnancov sumou, ktorá pokryje mzdové náklady 20 zamestnancov počas 5 rokov; okrem toho konštatuje, že príspevok z roku 2011 je splatný v piatich ročných splátkach vo výške 1 560 000 EUR;

         Účtovný systém

                  6.

                  na základe ročnej účtovnej závierky berie na vedomie, že inštitút zaviedol 8. júna 2011 účtovanie na základe časového rozlíšenia (ABAC), t. j. účtovný systém, ktorý používa Komisia na účely rozpočtového účtovníctva; okrem toho konštatuje, že od 8. júna 2011 systém správy zmlúv zabezpečuje aplikácia ABAC Contract;

                  7.

                  na základe ročnej účtovnej závierky berie na vedomie, že na účely všeobecného účtovníctva inštitút zaviedol 8. júna 2011 systém SAP, čo je systém, ktorý používa Komisia a ktorý je priamo prepojený so systémom ABAC; okrem toho konštatuje, že v období od 1. januára do 7. júna 2011 inštitút používal účtovný systém svojho partnerského GR;

                  8.

                  na základe ročnej účtovnej závierky konštatuje, že od 19. decembra 2011 systém riadenia aktív zaisťuje aplikácia ABAC Assets;

         Záväzky

                  9.

                  na základe ročnej účtovnej závierky (8) konštatuje, že miera plnenia za celý rok je 97,21 % v prípade viazaných rozpočtových prostriedkov, 83,83 % v prípade platobných rozpočtových prostriedkov a 67,33 % v prípade platieb oproti záväzkom;

                  10.

                  berie na vedomie, že miera plnenia v období finančnej nezávislosti predstavuje 92,81 % v prípade viazaných rozpočtových prostriedkov, 24,70 % v prípade platobných rozpočtových prostriedkov a 11,48 % v prípade platieb oproti záväzkom; vyzýva inštitút, aby informoval orgán udeľujúci absolutórium o opatreniach, ktoré prijme na odstránenie tohto nedostatku, keďže nízke miery plnenia poukazujú na ťažkosti v plánovaní a plnení rozpočtu;

                  11.

                  berie na vedomie, že miera plnenia záväzkov v hlave I (výdavky na zamestnancov) za celý rok predstavuje 73,28 %, pričom miera plnenia platieb oproti viazaným rozpočtovým prostriedkom predstavuje 92,79 %;

                  12.

                  konštatuje, že miera plnenia záväzkov v hlave I (výdavky na zamestnancov) v období finančnej nezávislosti predstavuje 63,36 %, pričom miera plnenia platieb oproti viazaným rozpočtovým prostriedkom predstavuje 88,56 %; vyzýva inštitút, aby informoval orgán udeľujúci absolutórium o opatreniach, ktoré prijme na odstránenie tohto nedostatku, keďže nízke miery plnenia poukazujú na ťažkosti v plánovaní a plnení rozpočtu;

                  13.

                  na základe ročnej účtovnej závierky berie na vedomie, že na konci roka 2011 bola miera plnenia záväzkov v hlave II (administratívne výdavky) 72,41 %, pričom miera plnenia platobných rozpočtových prostriedkov bola 47,77 %; vyzýva inštitút, aby informoval orgán udeľujúci absolutórium o opatreniach, ktoré prijme na odstránenie tohto nedostatku, keďže nízke miery plnenia poukazujú na ťažkosti v plánovaní a plnení rozpočtu;

                  14.

                  konštatuje, že miera plnenia záväzkov v hlave II (administratívne výdavky) v období finančnej nezávislosti predstavuje 70,32 %, pričom miera plnenia platieb oproti viazaným rozpočtovým prostriedkom predstavuje 42,13 %; vyzýva inštitút, aby informoval orgán udeľujúci absolutórium o opatreniach, ktoré prijme na odstránenie tohto nedostatku, keďže nízke miery plnenia poukazujú na ťažkosti v plánovaní a plnení rozpočtu;

                  15.

                  berie na vedomie, že miera plnenia záväzkov v hlave III (operačné výdavky) za celý rok predstavuje 99,32 %, pričom miera plnenia platieb oproti viazaným rozpočtovým prostriedkom predstavuje 66,39 %; okrem toho konštatuje, že miera plnenia záväzkov v prípade grantov pre znalostné a inovačné spoločenstvá, ako aj nadácie inštitútu je 100 % a že pomer 66,39 % týkajúci sa platieb oproti záväzkom na operačné výdavky je výsledkom toho, že nebola uskutočnená žiadna platba predbežného financovania dodatočných grantov v rámci druhého presunu v auguste;

                  16.

                  konštatuje, že miera plnenia záväzkov v hlave III (operačné výdavky) v období finančnej nezávislosti predstavuje 98,09 %, pričom miera plnenia platieb oproti viazaným rozpočtovým prostriedkom je veľmi nízka a predstavuje 3,46 %; vyzýva inštitút, aby informoval orgán udeľujúci absolutórium o opatreniach, ktoré prijme na odstránenie tohto nedostatku, keďže nízke miery plnenia poukazujú na ťažkosti v plánovaní a plnení rozpočtu;

                  17.

                  na základe informácií Dvora audítorov berie na vedomie, že Komisia (GR pre vzdelávanie a kultúru) a inštitút systematicky podpisovali dohody o grante, na základe ktorých sa vykonávali platby v roku 2011, po tom, ako sa väčšina činností už zrealizovala; okrem toho konštatuje, že v období od septembra do decembra 2011 inštitút uhradil konečné platby vo výške 4 200 000 EUR vzťahujúce sa na tri dohody o grante, ktoré boli podpísané oveľa neskôr po tom, ako sa začali vykonávať činnosti; vyzýva inštitút, aby informoval orgán udeľujúci absolutórium o opatreniach, ktoré prijme na odstránenie tohto nedostatku, keďže ide o problém z hľadiska riadneho finančného hospodárenia;

         Prenosy

                  18.

                  berie na vedomie, že v rozpočtovom riadku 3 100 (granty pre znalostné a inovačné spoločenstvá) boli prenesené platobné rozpočtové prostriedky vo výške 4 500 000 EUR z roka 2010 do roka 2011; okrem toho konštatuje, že bolo vyplatených 3 780 634,25 EUR, čo predstavuje mieru plnenia platieb oproti viazaným rozpočtovým prostriedkom 84,01 % na konci roka 2011;

                  19.

                  berie na vedomie, že rozpočtové prostriedky vo výške 21 903 441,85 EUR boli automaticky prenesené z roka 2011 do roka 2012, a to takto: 0,97 % na výdavky na zamestnancov, 2,25 % na administratívne výdavky a prevažná časť 96,79 % na operačné výdavky; vyzýva inštitút, aby informoval orgán udeľujúci absolutórium o opatreniach, ktoré prijme na odstránenie tohto nedostatku, keďže vysoká miera prenosov je v rozpore so zásadou ročnej platnosti rozpočtu;

                  20.

                  konštatuje, že platobné rozpočtové prostriedky vo výške 3 778 942,31 EUR boli prenesené neautomaticky z roka 2011 do roka 2012, keďže na konci roka 2011 mal inštitút niekoľko záväzkov zodpovedajúcich riadne zmluvne dohodnutým povinnostiam, za ktoré neboli v roku 2011 vykonané žiadne platby ani čiastočné platby; vyzýva inštitút, aby informoval orgán udeľujúci absolutórium o opatreniach, ktoré prijme na odstránenie tohto nedostatku;

         Postupy prijímania zamestnancov

                  21.

                  na základe výročnej správy o činnosti konštatuje, že do konca roka 2011 sa obsadilo 40 pracovných miest (23 dočasných zamestnancov a 17 zmluvných zamestnancov), čo svedčí o 66 % náraste v porovnaní s 24 pracovnými miestami obsadenými do konca roka 2010;

                  22.

                  berie na vedomie, že okrem zvýšenia počtu zamestnancov bola v septembri 2011 vytvorená nová organizačná štruktúra, aby sa vyčlenil dostatočný počet pracovníkov s cieľom posilniť najmä administratívne a horizontálne úlohy, plánovanie a plnenie rozpočtu, riadenie ľudských zdrojov a úlohy v oblasti účtovníctva a vnútorného auditu, a vytvoriť tak pevné základy služieb na podporu inštitútu;

                  23.

                  na základe výročnej správy o činnosti konštatuje, že 1. júla 2011 nastúpil do funkcie nový riaditeľ inštitútu;

                  24.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (9) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 110.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 97, 9.4.2008, s. 1.

         (5)  Ú. v. ES L 357, 31.12.2002, s. 72.

         (6)  Ročná účtovná závierka za rok 2011, s. 23.

         (7)  Rozhodnutie Komisie K(2009) 10145 zo 17. decembra 2009.

         (8)  Ročná účtovná závierka za rok 2011, s. 34.

         (9)  Prijaté texty, P7_TA(2013)0134 (pozri stranu 374 tohto úradného vestníka).


title: 2012/620/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskeho úradu pre bezpečnosť potravín za rozpočtový rok 2010#Uznesenie Európskeho parlamentu 10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2010

text:
               17.10.2012

               SK

               Úradný vestník Európskej únie

               L 286/367

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskeho úradu pre bezpečnosť potravín za rozpočtový rok 2010
   (2012/620/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2010,

               —

               so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2010 spolu s odpoveďami úradu (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 178/2002 (3), ktorým sa zriaďuje Európsky úrad pre bezpečnosť potravín, a najmä na jeho článok 44,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0106/2012),

               1.

               odkladá rozhodnutie o udelení absolutória výkonnému riaditeľovi Európskeho úradu pre bezpečnosť potravín za plnenie rozpočtu úradu za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 106.

      (2)  Ú. v. ES L 248, 16.9.2002, s. 1.

      (3)  Ú. v. ES L 31, 1.2.2002, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2010,

                  —

                  so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2010 spolu s odpoveďami úradu (1),

                  —

                  so zreteľom na odporúčanie Rady z 21. februára 2012 (06083/2012 – C7-0051/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (ES) č. 178/2002 (3), ktorým sa zriaďuje Európsky úrad pre bezpečnosť potravín, a najmä na jeho článok 44,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0106/2012),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné operácie sú zákonné a správne;

                  B.

                  keďže 10. mája 2011 Európsky parlament udelil výkonnému riaditeľovi Európskeho úradu pre bezpečnosť potravín absolutórium za plnenie rozpočtu úradu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                              —

                              vyzval úrad, aby posilnil rozpočtové procesy súvisiace s jeho diferencovaným rozpočtovými prostriedkami a plánovanie a monitorovanie viacročného vykonávania,

                              —

                              dodatočne vyzval úrad, aby zlepšil svoje rozpočtové riadenie s cieľom znížiť vysoké hodnoty prenesených rozpočtových prostriedkov,

                              —

                              vyzval úrad, aby inicioval prieskum o potenciálnych konfliktoch záujmov svojich vrcholných vedcov, členov správnej rady a jej skupín odborníkov, aby sa mohli odhaliť prípadné opomenutia vo vyhláseniach o záujmoch a aby sa včas mohli prijať príslušné kroky;

                  C.

                  keďže rozpočet úradu na rok 2010 bol 74 700 000 EUR v porovnaní so 71 400 000 EUR v roku 2009, čo predstavuje nárast o 4,6 %; keďže prvotný príspevok Únie do rozpočtu úradu na rok 2010 bol 69 041 000 EUR, čo predstavuje nárast o 4,36 % v porovnaní s prvotným príspevkom v roku 2009 (6);

                  D.

                  keďže pracovné zaťaženie si udržuje vzostupný trend z hľadiska objemu aj zložitosti, pričom sa prijalo viac ako 560 vedeckých výstupov;

         Rozpočtové a finančné hospodárenie

                  1.

                  pripomína, že pôvodná výška príspevku Únie úradu na rok 2010 bola 69 041 000 EUR; poznamenáva však, že sa k nej pripočítala suma 3 950 000 EUR, ktorá pochádzala z vrátenia prebytku, výsledkom čoho je celkový príspevok Únie na rok 2010 vo výške 72 991 000 EUR;

                  2.

                  uznáva na základe výročnej správy o činnosti úradu, že v roku 2010 dosahovala miera plnenia rozpočtu úradu 98,8 %, pokiaľ ide o viazané rozpočtové prostriedky a 83,5 %, pokiaľ ide o platobné rozpočtové prostriedky; berie na vedomie, že v hlave 1 (zamestnanci) a hlave 2 (infraštruktúra) bol rozpočet plnený na 100 %, zatiaľ čo v hlave 3 (činnosť) dosiahla miera plnenia 96,5 %;

                  3.

                  konštatuje však, že podľa rovnakej správy, mal úrad v roku 2010 mieru plnenia rozpočtu na úrovni iba 83,5 %, pokiaľ ide o platobné rozpočtové prostriedky, čo je 11 % pod úrovňou cieľa, ktorý si úrad stanovil; podľa poznámok úradu usudzuje, že miera plnenia, pokiaľ ide o platobné rozpočtové prostriedky, je nižšia, než sa očakávalo, a to z týchto dôvodov:

                              —

                              spracovanie hlavných údajov a projekty prevádzkovej podpory IT sa začali v novembri 2010, a preto sa platby vo výške 4 300 000 EUR začali až v roku 2011,

                              —

                              oneskorenia v uzatváraní zmlúv týkajúcich sa činností vedeckej spolupráce a nižšia úroveň platieb v rámci jestvujúceho programu grantov a verejného obstarávania viedli k nižšej úrovni čerpania súvisiacich diferencovaných prostriedkov vo výške 1 300 000 EUR,

                              —

                              platby vo výške 1 100 000 EUR za osobitné projekty v oblasti administratívy a komunikácie boli odložené na rok 2011;

                  4.

                  uznáva úradu, že plnenie rozpočtu bolo ohlasované správnej rade mesačne a odchýlky od cieľov plnenia rozpočtu podľa činností alebo v súvislosti s programom vedeckej spolupráce boli ohlasované a prijímali sa nápravné opatrenia;

                  5.

                  naliehavo však vyzýva úrad, aby prijal ďalšie opatrenia v záujme uspokojivého plnenia rozpočtu tak viazaných, ako aj platobných rozpočtových prostriedkov a aby informoval orgán udeľujúci absolutórium o dosiahnutom pokroku;

                  6.

                  konštatuje podľa informácií úradu, že v súlade s plánom Komisie bol prechod na systém účtovníctva na základe časového rozlíšenia naplánovaný na september 2011 a bol riadne vykonaný;

                  7.

                  považuje za neprijateľné, aby každé zasadnutie správnej rady úradu, ktorá má len 15 členov, stálo priemerne 92 630 EUR, čo predstavuje 6 175 EUR na člena; zdôrazňuje, že táto suma je približne trikrát vyššia ako v prípade druhej najdrahšej správnej rady decentralizovanej agentúry; domnieva sa, že tieto náklady sú nadmerné a musia sa výrazne znížiť; vyzýva úrad a jeho správnu radu, aby túto situáciu ihneď napravili a do 30. júna 2012 informovali orgán udeľujúci absolutórium o prijatých opatreniach;

         Prenesené prostriedky a proces riadenia zmlúv

                  8.

                  uznáva úradu, že 6 % (270 000 000 EUR) zo záväzkov na prevádzkové činnosti prenesených z roku 2009 muselo byť zrušených; konštatuje, že je to zlepšenie oproti prechádzajúcim rokom, v ktorých bolo z roku 2008 prenesených 19 % záväzkov na prevádzkové činnosti, z roku 2007 37 % takýchto záväzkov a z roku 2006 26 % záväzkov;

                  9.

                  opätovne naliehavo žiada úrad, aby zlepšil svoje rozpočtové riadenie s cieľom znížiť vysoké hodnoty prenesených rozpočtových prostriedkov, konštatuje predovšetkým, že táto situácia ukazuje slabé stránky riadenia zmlúv a monitorovania remitencie správ a výkazov výdavkov zo strany úradu;

                  10.

                  vyzýva úrad, aby vypracoval a realizoval všeobecný monitorovací systém riadenia všetkých svojich zmlúv; uznáva predovšetkým absenciu ústrednej a koordinovanej kapacity na úrovni riaditeľstva zodpovednej za monitorovanie zmlúv; zdôrazňuje, že to prináša riziko neefektívneho využívania zdrojov a nekoordinovaného monitorovania zmlúv, a preto vyzýva úrad, aby centralizoval tieto zodpovednosti a úrovni každého riaditeľstva;

                  11.

                  okrem toho neliehavo vyzýva úrad, aby zlepšil podávanie správ o vykonávaní zmlúv s cieľom zaručiť efektívny dohľad a riadenie svojich prevádzkových činností;

         Verejné obstarávanie

                  12.

                  z poznámok výročnej správy úradu o činnosti konštatuje, že úrad v roku 2010 ukončil 24 postupov verejného obstarávania v oblasti komunikácie a administratívy vo výške 48 800 000 EUR, ako aj 75 zmlúv verejného obstarávania a 10 grantových zmlúv ako súčasť programu vedeckej spolupráce v príslušných hodnotách 5 700 000 EUR a 2 100 000 EUR;

                  13.

                  konštatuje, že úrad má od roku 2008 príručku praktického verejného obstarávania, ktorá poskytovala usmernenia jeho zamestnancom pri príprave a vykonávaní postupov verejného obstarávania a výslednej zmluvy a tento manuál sa pravidelne aktualizuje; okrem toho konštatuje, že táto príručka bola revidovaná s cieľom zohľadniť nedávno prijaté pravidlá Komisie o verejnom obstarávaní a revíziu nariadenia o rozpočtových pravidlách;

         Ľudské zdroje

                  14.

                  uznáva úradu, že do konca roku 2012 bolo 99 % plánovaných miest buď obsadených, alebo ponúknutých;

                  15.

                  vyzýva agentúru, aby riešila nedostatky vo výberových konaniach pri prijímaní zamestnancov, ktoré ohrozujú transparentnosť týchto konaní; osobitne uznáva poznámku Dvora audítorov, že úrad nerešpektoval anonymitu písomných testov a rozhodoval o prahových hodnotách na postup pre rôzne štádiá výberového konania, keď sa postup hodnotenia už začal;

                  16.

                  je znepokojený skutočnosťou, že úrad 12 mesiacov odďaľoval „veľmi dôležité“ odporúčanie Útvaru Komisie pre vnútorný audit (IAS), podľa ktorého sa od úradu požadovalo, aby vymedzil proces obnovy zmluvy a zaručil transparentnosť rozhodovania; vyzýva preto úrad, aby orgánu udeľujúcemu absolutórium vysvetlil dôvody tohto odďaľovania a urýchlene tento nedostatok riešil;

         Konflikt záujmov a prípady „otáčavých dverí“

                  17.

                  konštatuje najmä, že v septembri 2010 bola o predsedníčke správnej rady zverejnená správa, že má priame kontakty s potravinárskym odvetvím a je členkou predstavenstva Medzinárodného inštitútu pre vedu o živote (International Life Science Institute – ILSI) – Európa;

                  18.

                  domnieva sa, že aj keď je dialóg s odvetvím o metodike hodnotenia výrobkov oprávnený a nevyhnutný, nemal by narušovať nezávislosť úradu ani integritu postupu hodnotenia rizík; žiada preto úrad, aby považoval za stret záujmov súčasnú alebo predchádzajúcu účasť členov svojej správnej rady, skupín odborníkov a pracovnej skupiny alebo zamestnancov v činnosti ILSI, ako sú napríklad pracovné skupiny, vedecké výbory alebo predsedníctvo na konferenciách;

                  19.

                  naliehavo žiada Dvor audítorov, aby dokončil a predložil audit týkajúci sa konfliktu záujmov v úrade;

                  20.

                  pripomína, že súčasná predsedníčka správnej rady v roku 2010 neoznámila, že je členkou správnej rady ILSI; pripomína, že ILSI je financovaný podnikmi pôsobiacimi v potravinárskom, chemickom a farmaceutickom odvetví;

                  21.

                  domnieva sa preto, že by sa mala vykonať dôkladná analýza týchto správ a možných a skutočných konfliktov záujmov s cieľom zhodnotiť objektívnosť a nestrannosť úradu na všetkých úrovniach a prácu, ktorú vykonáva; okrem toho vyzýva úrad, aby vykonal dôkladný skríning vyhlásení o záujmoch svojich zamestnancov, expertov a členov správnej rady, po ktorom budú nasledovať konkrétne opatrenia na zamedzenie konfliktom záujmov a informovanie verejnosti; vyzýva úrad, aby informoval orgán udeľujúci absolutórium o postupe skríningu a konkrétnych prijatých opatreniach, a to formou podrobnej písomnej správy do 30. júna 2012;

                  22.

                  konštatuje, že Dvor audítorov pripomenul, že proces revízie vyhlásení o záujmoch členov správnej rady nie je dostatočne dôkladný a podrobný a ohrozuje úplnosť a transparentnosť tohto postupu;

                  23.

                  domnieva sa, že hodnotenie výrobkov by sa nemalo zakladať výlučne na údajoch odvetvia, ale malo by náležite zohľadniť nezávislú vedeckú literatúru zverejnenú v časopisoch s partnerským hodnotením; zdôrazňuje, že treba venovať mimoriadnu pozornosť vplyvu odvetvia na prípravu usmernení a metodík hodnotenia, ktoré by nemali uprednostňovať štúdie na špekulatívnom základe sponzorované odvetvím a mali by byť vypracované otvorene, transparentne a vyvážene;

                  24.

                  pripomína úradu, že k pravidlám upravujúcim vyhlásenia o záujmoch by mal byť pripojený aj súbor ustanovení o dôsledkoch, ktoré sa uplatnia v prípade porušenia týchto pravidiel; ďalej poznamenáva, že úrad by sa okrem toho mal pri nezávislom rozhodovaní zamerať na verejný záujem tým, že zohľadní všetky relevantné údaje a informácie;

                  25.

                  konštatuje, že v marci 2010 sa nemecká mimovládna organizácia obrátila na európskeho ombudsmana so sťažnosťou, že úrad primerane neriešil potenciálny konflikt záujmov týkajúci sa prechodu jeho vedúceho odboru geneticky modifikovaných organizmov do spoločnosti zaoberajúcej sa biotechnológiou v roku 2008, a to menej než 2 mesiace potom, ako tento zamestnanec opustil úrad, bez prechodného obdobia;

                  26.

                  zdôrazňuje, že ombudsman túto záležitosť uzavrel s tým, že úrad nevykonal dôkladné posúdenie údajného potenciálneho konfliktu záujmov, a vyzval úrad, aby zlepšil spôsob, akým uplatňuje svoje pravidlá a postupy pri prípadoch „otáčavých dverí“ v budúcnosti; zdôrazňuje, že ombudsman poukázal tiež na to, že rokovanie aktívneho zamestnanca o budúcom pracovnom mieste, ktoré by sa mohlo považovať za „otáčavé dvere“, by samo osebe predstavovalo konflikt záujmov, a odporučil, aby úrad príslušným spôsobom posilnil svoje pravidlá a postupy; vyzýva úrad, aby informoval orgán udeľujúci absolutórium o prijatých konkrétnych opatreniach a ich príslušných termínoch plnenia, aby sa riadne zohľadnili závery ombudsmana;

                  27.

                  opätovne naliehavo vyzýva úrad, aby prijal primerané opatrenia v prípadoch konfliktu záujmov a prípadoch „otáčavých dverí“ vrátane prípadov v rámci správnej rady a aby o prijatých opatreniach urýchlene informoval orgán udeľujúci absolutórium a verejnosť;

                  28.

                  na základe výročnej správy úradu o činnosti konštatuje, že v roku 2010 úrad prijal niekoľko iniciatív v oblasti predchádzania konfliktom záujmov a ich riadenia:

                              —

                              zadanie nezávislej správy, ktorej cieľom bolo posúdiť, ako úrad vykonával politiku o vyhláseniach záujmov za rok 2007,

                              —

                              zadanie nezávislej správy na porovnanie systému nezávislosti úradu so systémami vnútroštátnych a medzinárodných partnerských organizácií,

                              —

                              ukončenie externého nezávislého preskúmania jeho posudkov vyhlásení o záujmoch;

                  29.

                  víta skutočnosť, že úrad prijal nové vymedzenie konfliktu záujmov, založené na vymedzení pojmu organizácie OECD, dôrazne však upozorňuje, že je potrebné ďalšie zlepšenie na posilnenie politiky nezávislosti úradu; predovšetkým zdôrazňuje, že treba vyjasniť a rozšíriť kritériá vymedzujúce konflikt záujmov a zahrnúť aktivity zo súčasnosti a z nedávnej minulosti;

                  30.

                  berie od úradu na vedomie, že preskúmanie jeho politiky o vyhláseniach o záujmoch sa uskutočnilo v roku 2011 a že jeho správna rada prijala novú politiku týkajúcu sa nestrannosti a vedeckých rozhodovacích procesov;

                  31.

                  všíma si, že úrad opakovane čelí problémom s údajnými konfliktmi záujmov členov skupín odborníkov, najmä v prípade vedeckej skupiny pre prídavné látky v potravinách a zdroje živín pridávané do potravín (ANS) a skupiny pre geneticky modifikované organizmy (GMO); zdôrazňuje, že osem skupín odborníkov úradu a jeho vedeckých výborov čaká v marci 2012 obnovenie a že sa preskúmava schopnosť úradu realizovať novú politiku; vyzýva preto úrad, aby do 30. júna 2012 písomne informoval orgán udeľujúci absolutórium o krokoch prijatých pri realizácii novej nestrannej politiky a politiky v oblasti a vedeckých rozhodovacích procesov a aby pri obnove svojich odborných skupín a vedeckých výborov postupoval podľa definície konfliktu záujmov podľa OECD; zároveň vyzýva úrad, aby do 30. júna 2012 informoval orgán udeľujúci absolutórium o novom zložení skupín odborníkov a vedeckého výboru;

                  32.

                  berie na vedomie revíziu postupov úradu z decembra 2010 s cieľom zabezpečiť plnenie povinností vyplývajúcich z článku 16 ods. 2, článku 17 a článku 19 Služobného poriadku úradníkov Európskej únie a podmienok zamestnávania ostatných zamestnancov Európskej únie, ktoré sú stanovené v nariadení Rady (EHS, Euratom, ESUO) č. 259/68 (7); bol informovaný, že v roku 2010 odišlo z úradu 20 zamestnancov, ktorí všetci dostali pri odchode list s pripomenutím ich povinností vo vzťahu k úradu; vyzýva úrad, aby ďalej zlepšoval spôsob uplatňovania svojich pravidiel a postupov s cieľom predísť prípadom tzv. otáčavých dverí, na ktoré nedávno upozornil európsky ombudsman; domnieva sa, že akékoľvek problémy spojené s presadzovaním pravidiel týkajúcich sa zamestnancov a s vyhláseniami o záujmoch ohrozujú dôveryhodnosť úradu;

                  33.

                  poznamenáva, že Dvor audítorov uskutočnil audit úradu v rámci osobitnej správy o riadení konfliktov záujmov v agentúrach Európskej únie a berie na vedomie informácie Dvora audítorov, že uvedená osobitná správa bude zverejnená do konca júna 2012;

                  34.

                  na základe osobitnej správy uznáva, že Komisia zvažuje úpravu budúceho financovania úradu a navrhla orgánu udeľujúcemu absolutórium a Rade, aby zvážili štruktúru financovania orgánu založenú čiastočne na poplatkoch; konštatuje, že Komisia v tejto veci uskutočňuje hodnotenie vplyvu; vyjadruje však obavy, že nový systém financovania navrhovaný Komisiou by mohol ovplyvniť nezávislosť úradu;

         Výkonnosť

                  35.

                  na základe výročnej správy úradu o činnosti konštatuje, že spustením programu e3 v roku 2010 sa začalo preskúmanie jeho efektívnosti riadené externými konzultantmi; uznáva, že začiatočná fáza programu sa týkala zriadenia programového portfólia, štruktúry a riadenia v príprave na štrukturálnu reorganizáciu, ktorá sa mala vykonať v roku 2011; vyzýva úrad, aby informoval orgán udeľujúci absolutórium o záveroch preskúmania a o konkrétnych opatreniach na ich riešenie, ktoré úrad prijal a uskutočnil;

                  36.

                  víta plány úradu na rozšírenie strednodobého plánovania s cieľom lepšie zapojiť členské štáty do činnosti úradu a spojiť zdroje z celej Európy; podporuje úrad v posilňovaní spolupráce s členskými štátmi v oblasti hodnotenia rizík;

                  37.

                  zdôrazňuje, že úrad musí zabezpečiť vysokú kvalitu a nezávislosť svojho poradenstva, aby bolo zaručené dodržiavanie bezpečnostných noriem Únie, vedecká excelentnosť a nezávislosť vo všetkých otázkach s priamym alebo nepriamym vplyvom na bezpečnosť potravín a krmív a ochranu rastlín; odporúča – predovšetkým v záujme transparentnosti – opatrenia na ďalšie posilnenie a monitorovanie vnútorných pravidiel týkajúcich sa vyhlásení o záujmoch zamestnancov úradu a odborníkov pracujúcich pre úrad;

                  38.

                  domnieva sa, že hlavnými úlohami úradu sú poskytovanie nezávislého vedeckého poradenstva vo veciach s priamym alebo nepriamym dosahom na bezpečnosť potravín, vykonávanie hodnotení rizika s cieľom poskytnúť inštitúciám Únie, členským štátom a subjektom tvoriacim politiku pevný vedecký základ pre vymedzenie legislatívnych alebo regulačných opatrení založených na politikách, ako aj zhromažďovanie a analýza vedeckých údajov;

         Vnútorný audit

                  39.

                  berie na vedomie, že šesť „veľmi dôležitých“ odporúčaní IAS ešte stále treba uskutočniť konštatuje a že tri z nich už boli odložené o viac než 12 mesiacov; konštatuje predovšetkým, že tieto odklady sa týkajú: riadenia informačnej bezpečnosti, procesu obnovovania zmlúv a transparentnosti rozhodovania a metódy evidovania a archivácie; vyzýva preto úrad, aby urýchlene odstránil tieto nedostatky a informoval orgány udeľujúce absolutórium o dosiahnutých výsledkoch;

                  40.

                  upozorňuje na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

                  41.

                  pokiaľ ide o ďalšie pripomienky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (8) o výkonnosti, finančnom hospodárení a kontrole agentúr.

         (1)  Ú. v. EÚ C 366, 15.12.2011, s. 106.

         (2)  Ú. v. ES L 248, 16.9.2002, s. 1.

         (3)  Ú. v. ES L 31, 1.2.2002, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 250, 27.9.2011, s. 162.

         (6)  Ú. v. EÚ L 64, 12.3.2010, s. 991.

         (7)  Ú. v. ES L 56, 4.3.1968, s. 1.

         (8)  Prijaté texty, P7_TA (2012)0164 (pozri stranu 388 tohto úradného vestníka).

      PRÍLOHA

         ODPORÚČANIA EURÓPSKEHO PARLAMENTU ZA OSTATNÉ ROKY

                  Európsky úrad pre bezpečnosť potravín

                  2006

                  2007

                  2008

                  2009

                  Výkonnosť

                  neexistencia posúdenia rizika a vymedzenia príslušných ukazovateľov výkonnosti, ako ani zdokumentovaných systémov a postupov vnútornej kontroly, ktorými sa riadia jeho činnosti.

                  nevzťahuje sa

                  vyzýva úrad, aby si stanovil ciele SMART a ukazovatele RACER a aby zaviedol Ganttov diagram → na podporu prístupu orientovaného na výsledky.

                              —

                              odporúča úradu, aby posilnil plánovanie a monitorovanie rozpočtového postupu súvisiaceho s diferencovanými rozpočtovými prostriedkami,

                              —

                              zdôrazňuje, že je potrebné, aby úrad zabezpečil vysokú kvalitu a nezávislosť svojho poradenstva; odporúča opatrenia na ďalšie posilnenie a monitorovanie vnútorných pravidiel o vyhláseniach záujmov zamestnancov alebo úradu, ako aj expertov pracujúcich pre úrad,

                              —

                              žiada Dvor audítorov, aby uskutočnil audity výkonnosti úradu.

                  Rozpočtové a finančné hospodárenie/verejné obstarávanie

                              —

                              zásada ročnej platnosti rozpočtu nebola prísne dodržaná: bol uskutočnený veľký počet presunov s ich vysokou koncentráciou na konci roka (31 zo 49 presunov),

                              —

                              nedostatky v postupoch obstarávania: neboli stanovené kritériá výberu; metóda hodnotenia cien nebola definovaná pred procesom hodnotenia; nejasný popis kritérií kvality.

                              —

                              zásada ročnej platnosti rozpočtu nebola prísne dodržaná: nedostatky v plánovaní a rozpočtovaní plánovaných činností,

                              —

                              nedostatky v riadení rozpočtu: čo sa týka príspevkov Komisie Chorvátsku a Turecku (predvstupová stratégia), tieto sa mali považovať za pripísané príjmy v rozpočte; pristupovalo sa však k nim, ako keby boli súčasťou normálnej subvencie Spoločenstva.

                              —

                              zásada ročnej platnosti rozpočtu nebola prísne dodržaná: nedostatky v plánovaní, monitorovaní zmluvných termínov a rozpočtu úradu →

                                          1)

                                          vyzýva úrad, aby zlepšil svoje rozpočtové riadenie s cieľom znížiť hodnoty prenesených rozpočtových prostriedkov: 23 % v roku 2008; 16 % v roku 2007; 20 % v roku 2006;

                                          2)

                                          veľká časť záväzkov sa musela zrušiť (37 % záväzkov na prevádzkové činnosti prenesených z roku 2007 a 26 % z roku 2006),

                              —

                              vyzýva Komisiu, aby preskúmala spôsoby, ako zabezpečiť úplné uplatňovanie zásady hospodárenia s hotovostnými prostriedkami zameraného na potreby → vysoké hotovostné rezervy (19 990 492,26 EUR).

                              —

                              vyzýva úrad, aby posilnil rozpočtové procesy súvisiace s jeho diferencovaným rozpočtovými prostriedkami a plánovanie a monitorovanie jeho viacročného vykonávania,

                              —

                              naliehavo vyzýva úrad, aby zlepšil svoje rozpočtové riadenie s cieľom znížiť vysoké hodnoty prenesených rozpočtových prostriedkov, zdôrazňuje, že Dvor audítorov upozornil na prenášanie rozpočtových prostriedkov do ďalšieho roka, táto situácia je znakom nedostatkov úradu v riadení zmlúv a monitorovaní remitencie správ a výkazov výdavkov,

                              —

                              Dvor audítorov poukázal na to, že záväzky za prevádzkové činnosti prenesené z predchádzajúceho roka museli byť zrušené; naliehavo vyzýva úrad, aby napravil túto situáciu a oznámil Dvoru audítorov prijaté opatrenia,

                              —

                              konštatuje, že Dvor audítorov oznámil problémy s plnením pracovného programu na rok 2009; vyzýva úrad, aby prijal potrebné opatrenia na odstránenie týchto nedostatkov.

                  Ľudské zdroje

                  nerealistické ciele v prijímaní zamestnancov.

                              —

                              úrad dosiahol svoje ciele prijímania zamestnancov a obsadil 273 z 300 pracovných miest zo svojho plánu pracovných miest: audit postupov prijímania zamestnancov ukázal, že vo všeobecnosti výberová komisia nerozhodla ani o uplatňovaných váženiach kritérií výberu, ani o limitoch získaných bodov potrebných na postup do ďalšej fázy výberového konania pred termínom označeným v oznámení o voľných pracovných miestach.

                  nevzťahuje sa

                  nevzťahuje sa

                  Vnútorný audit

                  nevzťahuje sa

                  nevzťahuje sa

                  bolo vykonaných 20 z 25 odporúčaní (80 %) IAS a IAC.

                              —

                              je znepokojený skutočnosťou, že zo 48 odporúčaní sa 1 považuje za odporúčanie s rozhodujúcim významom, 27 za veľmi dôležité a 20 za dôležité, ale orgánu udeľujúcemu absolutórium nebola poskytnutá žiadna informácia o obsahu týchto odporúčaní, naliehavo vyzýva výkonného riaditeľa úradu, aby tieto informácie poskytol,

                              —

                              opakovane vyzýva úrad, aby prijal príslušné opatrenia v prípadoch konfliktov záujmov; vyzýva úrad, aby inicioval prieskum o potenciálnych konfliktoch záujmov svojich vrcholných vedcov, členov výborov a skupín odborníkov, aby sa mohli odhaliť prípadné opomenutia vo vyhláseniach o záujmoch a aby sa včas mohli prijať príslušné kroky.


title: 2013/586/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2011

text:
               16.11.2013

               SK

               Úradný vestník Európskej únie

               L 308/261

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2011
   (2013/586/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2011 spolu s odpoveďami centra (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0071/2013),

               1.

               udeľuje riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2011;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 123.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 376, 27.12.2006, s. 1.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2011 spolu s odpoveďami centra (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0071/2013),

                  A.

                  keďže Európske monitorovacie centrum pre drogy a drogovú závislosť (ďalej len „centrum“), ktoré sídli v Lisabone, bolo zriadené na základe nariadenia Rady (EHS) č. 302/93 (6);

                  B.

                  keďže Dvor audítorov vyhlásil, že získal primeranú istotu o tom, že ročná účtovná závierka centra za rozpočtový rok 2011 je spoľahlivá a že príslušné operácie sú zákonné a správne;

                  C.

                  keďže 10. mája 2012 Európsky parlament udelil riaditeľovi centra absolutórium za plnenie rozpočtu centra za rozpočtový rok 2010 (7) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzval centrum, aby podniklo okamžité opatrenia na zvýšenie miery plnenia platobných rozpočtových prostriedkov v budúcnosti a aby priebežne informovalo orgán udeľujúci absolutórium o dosiahnutom pokroku,

                              —

                              vyzval centrum, aby konsolidovalo svoje finančné hospodárenie; uznal, že otázky súvisiace s drogami by mali byť v novom viacročnom finančnom rámci (2014 – 2020) primerane zastúpené,

                              —

                              naliehal na centrum, aby bezodkladne vykonalo päť „veľmi dôležitých“ odporúčaní Útvaru pre vnútorný audit a aby informovalo orgán udeľujúci absolutórium o dosiahnutom pokroku;

                  D.

                  keďže celkový rozpočet centra na rok 2011 bol 16 274 205,07 EUR v porovnaní s 15 900 323 EUR v roku 2010, čo predstavuje nárast o 2,35 %;

                  E.

                  keďže príspevok Únie do rozpočtu centra na rok 2011 bol vo výške 15 400 000 EUR;

                  F.

                  keďže v roku 2011 bol výsledok rozpočtového hospodárenia negatívny (– 203 404,85 EUR),

         Rozpočtové a finančné hospodárenie

                  1.

                  na základe výročnej správy o činnosti konštatuje, že finančné a rozpočtové hospodárenie centra umožnilo dosiahnuť takmer 100 % mieru plnenia v prípade viazaných i platobných rozpočtových prostriedkov, a to takto:

                              —

                              hlava 1: 99,92 % v prípade viazaných rozpočtových prostriedkov a 99,40 % v prípade platobných rozpočtových prostriedkov,

                              —

                              hlava 2: 99,49 % v prípade viazaných rozpočtových prostriedkov a 90,08 % v prípade platobných rozpočtových prostriedkov, ako aj

                              —

                              hlava 3: 97,18 % v prípade viazaných rozpočtových prostriedkov a 99,86 % v prípade platobných rozpočtových prostriedkov;

                  2.

                  na základe konečnej ročnej účtovnej závierky konštatuje, že rozpočet centra sa opiera o tieto príjmy:

                              —

                              15 400 000 EUR vo forme dotácie Komisie poskytnutej centru,

                              —

                              379 934,67 EUR od Nórska za jeho zastúpenie v centre,

                              —

                              pripísané príjmy vo výške 400 000 EUR pochádzajúce z nástroja predvstupovej pomoci 3;

                  3.

                  na základe výročnej správy o činnosti konštatuje, že v roku 2011 sa uskutočnilo hodnotenie postupov v oblasti obstarávania a zadávania zákaziek; berie na vedomie vyhlásenie centra, že vypracovalo opatrenia na základe výsledkov hodnotenia, konkrétne v oblasti i) racionalizácie postupov verejného obstarávania a obmedzenia rokovacích konaní; ii) implementácie osobitných opatrení na zaistenie riadneho plnenia zákaziek a iii) vykonávania postupov verejného obstarávania pred rokom 2010;

                  4.

                  berie na vedomie pripomienky Dvora audítorov týkajúce sa nákladov centra na nevyužité kancelárske priestory vo výške približne 275 000 EUR; berie na vedomie odpoveď centra, že „vyvíja a zvyšuje úsilie v tejto oblasti“; žiada, aby bol podrobne informovaný o ďalšom vývoji v tejto otázke; žiada, aby sa táto otázka urýchlene vyriešila;

         Výkonnosť

                  5.

                  na základe výročnej správy o činnosti konštatuje, že centrum začalo v roku 2011 používať systém analytického účtovníctva v rámci vývoja integrovaného systému pre riadenie a zostavovanie rozpočtu podľa činností; okrem toho konštatuje, že centrum posilnilo svoje kapacity v súvislosti s ďalším zlepšovaním svojho systému plánovania a monitorovania, pričom kládlo osobitný dôraz na vývoj ukazovateľov výkonnosti, ktoré sa budú naďalej rozvíjať v programovom období v rokoch 2013 – 2015;

                  6.

                  berie na vedomie, že Komisia začala v roku 2011 v súlade s článkom 23 nariadenia (ES) č. 1920/2006 tretie externé hodnotenie centra, ktoré mala dokončiť v roku 2012; vyzýva centrum, aby orgán udeľujúci absolutórium informovalo o opatreniach uskutočňovaných na základe odporúčaní uvedeného externého hodnotenia;

         Prenesené rozpočtové prostriedky

                  7.

                  vyjadruje znepokojenie nad tým, že Dvor audítorov zistil 51 prípadov s celkovou hodnotou 90 053 EUR, v ktorých sa rozpočtové prostriedky prenesené do roku 2012 netýkali existujúcich právnych záväzkov, pričom ich viazanosť mala byť zrušená a do konca roku 2011 mali byť vyplatené späť Komisii; poznamenáva, že centrum začalo tento proces príliš neskoro a že v dôsledku toho a z dôvodu obmedzení spôsobených informačným systémom budú tieto finančné prostriedky blokované jeden rok a ich viazanosť bude zrušená a budú vyplatené späť až na konci roka 2012; vyzýva centrum, aby zlepšilo svoje plánovanie s cieľom predísť podobným situáciám v budúcnosti;

         Sídlo

                  8.

                  na základe správy Dvora audítorov konštatuje, že centrum v súčasnosti znáša ročné náklady vo výške 275 000 EUR za nevyužité kancelárske priestory vo svojej predchádzajúcej budove a v novom ústredí; vyzýva centrum, aby v spolupráci s Komisiou a vnútroštátnymi orgánmi pokračovalo v hľadaní primeraných riešení vo veci nevyužitých kancelárskych priestorov a aby o tom priebežne informovalo orgán udeľujúci absolutórium;

         Politika správy pokladne

                  9.

                  vyjadruje znepokojenie nad zistením Dvora audítorov, že centrum zatiaľ neprijalo a nezaviedlo politiku v oblasti správy pokladne v záujme minimalizácie a rozloženia finančného rizika a súčasného dosiahnutia primeraných výnosov; berie na vedomie, že centrum vo svojich odpovediach uviedlo, že prijme opatrenia vo všetkých týchto otázkach; vyzýva centrum, aby bezodkladne prijalo všetky oznámené nápravné opatrenia a aby informovalo orgán udeľujúci absolutórium o opatreniach prijatých na odstránenie tohto nedostatku;

                  10.

                  vyjadruje znepokojenie nad tým, že centrum zatiaľ neprijalo komplexnú politiku vzťahujúcu sa na výnimky a odchýlky zo zavedených procesov a postupov; berie na vedomie, že centrum vo svojich odpovediach uviedlo, že prijme opatrenia vo všetkých týchto otázkach; vyzýva centrum, aby bezodkladne prijalo všetky oznámené nápravné opatrenia a aby informovalo orgán udeľujúci absolutórium o opatreniach prijatých na odstránenie tohto nedostatku;

         Postupy prijímania zamestnancov

                  11.

                  na základe správy Dvora audítorov konštatuje, že centrum by mohlo zlepšiť postupy prijímania zamestnancov; vyzýva centrum, aby informovalo orgán udeľujúci absolutórium o opatreniach prijatých na zlepšenie postupov prijímania zamestnancov; domnieva sa, že niektoré z ustanovení služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

         Účtovný systém

                  12.

                  na základe konečnej ročnej účtovnej závierky konštatuje, že centrum využilo novú štruktúru príjmov vytvorenú v systéme účtovania na základe časového rozlíšenia (ABAC) s cieľom zjednodušiť a lepšie riadiť príkazy na vymáhanie;

                  13.

                  taktiež konštatuje, že centrum zrevidovalo svoj systém riadenia na základe činností a stanovilo účtovný systém založený na nákladoch; obzvlášť berie na vedomie, že podľa toho boli nastavené príslušné aplikácie ABAC a SAP CO;

         Vnútorný audit

                  14.

                  berie na vedomie, že Útvar pre vnútorný audit vykonal v roku 2011 audit súladu v súvislosti s výročnou správou o činnosti a jednotlivými prvkami vyhlásenia o vierohodnosti; poznamenáva, že na základe výsledkov vyššie uvedeného auditu vypracoval Útvar pre vnútorný audit osem odporúčaní, z ktorých dve sú „veľmi dôležité“ a šesť je „dôležitých“; vyzýva centrum, aby vykonalo odporúčania Útvaru pre vnútorný audit z roku 2011 spolu s odporúčaniami z predchádzajúcich auditov útvaru, ktoré ešte neboli vykonané, a aby priebežne informovalo orgán udeľujúci absolutórium;

                  15.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (8) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 123.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 376, 27.12.2006, s. 1.

         (5)  Ú. v. ES L 357, 31.12.2002, s. 72.

         (6)  Ú. v. ES L 36, 12.2.1993, s. 1.

         (7)  Ú. v. EÚ L 286, 17.10.2012, s. 206.

         (8)  Prijaté texty, P7_TA(2013)0134 (pozri stranu 374 tohto úradného vestníka).


title: 2011/562/EÚ: Rozhodnutie Európskeho parlamentu z  10. mája 2011 o absolutóriu za plnenie všeobecného rozpočtu Európskej únie za rozpočtový rok 2009, oddiel VIII – Európsky ombudsman#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel VIII – Európsky ombudsman

text:
               27.9.2011

               SK

               Úradný vestník Európskej únie

               L 250/104

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie všeobecného rozpočtu Európskej únie za rozpočtový rok 2009, oddiel VIII – Európsky ombudsman
   (2011/562/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2009 (1),

               —

               so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0218/2010] (2),

               —

               so zreteľom na výročnú správu európskeho ombudsmana pre orgán udeľujúci absolutórium o vnútorných auditoch vykonaných v roku 2009,

               —

               so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

               —

               so zreteľom na článok 272 ods. 10 a články 274, 275 a 276 Zmluvy o ES a na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0116/2011),

               1.

               udeľuje európskemu ombudsmanovi absolutórium za plnenie jeho rozpočtu za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel VIII – Európsky ombudsman
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2009 (1),

                  —

                  so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0218/2010] (2),

                  —

                  so zreteľom na výročnú správu európskeho ombudsmana pre orgán udeľujúci absolutórium o vnútorných auditoch vykonaných v roku 2009,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami inštitúcií (3),

                  —

                  so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

                  —

                  so zreteľom na článok 272 ods. 10 a články 274, 275 a 276 Zmluvy o ES a na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0116/2011),

                  1.

                  konštatuje, že v roku 2009 mal európsky ombudsman (ďalej len „ombudsman“) k dispozícii viazané rozpočtové prostriedky v celkovej výške 9 000 000 EUR (9 000 000 EUR v roku 2008) s mierou využitia 91,98 %, čo je menej ako priemer ostatných inštitúcií (97,69 %);

                  2.

                  konštatuje, že Dvor audítorov v rámci prípravy výročnej správy za rozpočtový rok 2009 vykonal hĺbkové hodnotenie systémov dohľadu a kontroly na Súdnom dvore, u ombudsmana a u európskeho dozorného úradníka pre ochranu údajov, ktoré zahŕňalo preskúmanie dodatočnej vzorky transakcií zahŕňajúcich platby súvisiace s ľudskými zdrojmi a inými administratívnymi výdavkami;

                  3.

                  konštatuje, že Dvor audítorov zistil, že ombudsman neschválil všeobecné ustanovenia o postupoch pre prijímanie dočasných zamestnancov, hoci podľa článku 12 ods. 5 podmienok zamestnávania ostatných zamestnancov Európskej únie (6) sa vyžaduje, aby tak urobila každá inštitúcia; okrem toho so znepokojením konštatuje, že toto nekonanie by mohlo mať vplyv na väčšinu zamestnancov ombudsmana, keďže 47 zo 63 pracovných miest schválených v rámci rozpočtu na rok 2009 bolo dočasných;

                  4.

                  víta skutočnosť, že ombudsman poveril svoj úrad, aby vypracoval návrh ustanovení o postupoch pre prijímanie dočasných zamestnancov, ktoré sa schvália v súlade s pripomienkou Dvora audítorov, a vyzýva ombudsmana, aby informoval o dosiahnutom pokroku vo svojej výročnej správe o činnosti;

                  5.

                  konštatuje, že Dvor audítorov vo svojej výročnej správe uviedol, že audit nedal podnet na žiadne ďalšie významné pripomienky týkajúce sa ombudsmana;

                  6.

                  konštatuje, že v roku 2009 bol ombudsman schopný pomôcť s takmer 77 % všetkých sťažností a že 70 % prešetrení vybavil za menej ako rok, a víta skutočnosť, že priemerná dĺžka prešetrovania sa znížila na 9 mesiacov (z 13 mesiacov v roku 2008);

                  7.

                  berie na vedomie, že štruktúra úradu ombudsmana sa od 1. januára 2010 zmenila, a vyzýva ombudsmana, aby o účinkoch týchto zmien informoval vo svojej výročnej správe o činnosti;

                  8.

                  berie na vedomie audity, ktoré vykonal útvar vnútorného auditu (IAS), najmä jeho výročnú správu, a kontrolu nadväzujúcu na hodnotenia systémov riadenia a kontroly v oblasti služobných ciest a miezd týmto útvarom, pri ktorej prišiel k záveru, že všetky opatrenia obsiahnuté v hodnoteniach boli vykonané; konštatuje, že audit spracovania žiadostí o platby zistil niekoľko problémov, ktorými sa bude zaoberať manažment, a vyzýva ombudsmana, aby sa touto problematikou zaoberal vo svojej najbližšej výročnej správe o činnosti;

                  9.

                  víta zavedenie kľúčových ukazovateľov výkonnosti do ročného plánu riadenia, ako aj skutočnosť, že ciele na rok 2009 boli splnené;

                  10.

                  víta rozhodnutie ombudsmana zverejniť výročné vyhlásenie o záujmoch ombudsmana a skutočnosť, že vyhlásenie je zverejnené na internetovej stránke ombudsmana;

                  11.

                  oceňuje kvalitu výročnej správy o činnosti ombudsmana a víta začlenenie informácií o následných opatreniach prijatých počas roka v súvislosti s predošlými rozhodnutiami Parlamentu o absolutóriu.

         (1)  Ú. v. EÚ L 69, 13.3.2009.

         (2)  Ú. v. EÚ C 308, 12.11.2010, s. 1.

         (3)  Ú. v. EÚ C 303, 9.11.2010, s. 1.

         (4)  Ú. v. EÚ C 308, 12.11.2010, s. 129.

         (5)  Ú. v. ES L 248, 16.9.2002, s. 1.

         (6)  Ú. v. ES L 56, 4.3.1968, s. 1.